
ΤΕΥΧΟΣ ΔΕΥΤΕΡΟ 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτική κινητοποίηση των πληρωμάτων των πλοίων 


του εμπορικού ναυτικού. 1 

Έγκριση για πολιτική επιστράτευση των πληρωμάτων 

των πλοίων εμπορικού ναυτικού. 2 

Γενική πολιτική επιστράτευση των πληρωμάτων των 
πλοίων εμπορικού ναυτικού. 3 


ΑΠΟΦΑΣΕΙ Σ 

Αοιθ. Υ 369 (1) 

Πολιτική κινητοποίηση των πληρωμάτων των πλοίων 
του εμπορικού ναυτικού. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) των άρθρων 22 παρ.4 και 112 παρ. 1 του Συντάγμα¬ 
τος. 

β) του Ν Δ 17/1974 «Περί Πολιτικής Σχεδιάσεως Εκτά¬ 
κτου Ανάγκης» (ΦΕΚ Α’ 236), ιδίως τα άρθρα 2 παρ. 5,13, 
18, 19, 20 και 23 αυτού. 

2. Την από 20 Ιουνίου 2002 εισήγηση του Αρχηγού του 
Γενικού Επιτελείου Εθνικής Άμυνας. 

3 Την επιτακτική ανάγκη αποτροπής των δυσμενών συ¬ 
νεπειών της παρατεινόμενης απεργίας των πληρωμάτων 
των πλοίων εμπορικού ναυτικού που έχει προκαλέσει σο¬ 
βαρή διαταραχή στην κοινωνική και οικονομική ζωή του 
Κράτους και διασφάλισης της υγείας των κατοίκων των 
νησιών που βρίσκονται σε απομόνωση, αποφασίζουμε: 

Κηρύσσουμε τα πληρώματα των πλοίων του εμπορικού 
ναυτικού, σε κατάσταση γενικής πολιτικής κινητοποίη¬ 
σης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιουνίου 2002 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


Αοιθ. Υ 370 (2) 

Έγκριση για πολιτική επιστράτευση των πληρωμάτων 
των πλοίων εμπορικού ναυτικού. 

Ο ΠΡΩΟΥΠΟΥΡΓΟΣ 

Έχοντας υπόψη : 

1. Τις διατάξεις: 

α) των άρθρων 22 παρ. 4 και 112 παρ. 1 του Συντάγμα¬ 
τος και 

β) του Ν.Δ. 17/1974 «Περί Πολιτικής Σχεδιάσεως Εκτά¬ 
κτου Ανάγκης» (ΦΕΚ Α’ 236), ιδίως τα άρθρα 2 παρ. 5,13, 
18,19,20 και 23 αυτού. 

2. Την Υ369/2002 απόφασή μας για πολιτική κινητοποί¬ 
ηση των πληρωμάτων των πλοίων εμπορικού ναυτικού. 

3. Την από 20 Ιουνίου 2002 πρόταση του Υπουργού 
Εμπορικής Ναυτιλίας. 

4. Την επιτακτική ανάγκη αποτροπής των δυσμενών συ¬ 
νεπειών της παρατεινόμενης απεργίας των πληρωμάτων 
των πλοίων εμπορικού ναυτικού που έχει προκαλέσει σο¬ 
βαρή διαταραχή στην κοινωνική και οικονομική ζωή του 
Κράτους και διασφάλισης της υγείας των κατοίκων των 
νησιών που βρίσκονται σε απομόνωση, αποφασίζουμε: 

Εξουσιοδοτούμε τον Υπουργό Εμπορικής Ναυτιλίας να 
κηρύξει γενική πολιτική επιστράτευση των πληρωμάτων 
των πλοίων εμπορικού ναυτικού και να λάβει κάθε άλλο 
μέτρο αναγκαίο για τη διασφάλιση της ομαλής λειτουρ¬ 
γίας της κοινωνικής και οικονομικής ζωής του Κράτους 
και την αποτροπή κινδύνων της υγείας των κατοίκων των 
νησιών που βρίσκονται σε απομόνωση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιουνίου 2002 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-♦- 

Αοιθ. 199 (3) 

Γ ενική πολιτική επιστράτευση των πληρωμάτων 
των πλοίων εμπορικού ναυτικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη : 

1. Τα άρθρα 22 παρ. 4 και 112 παρ.1 του Συντάγματος. 

2. Το Ν.Δ. 17/1974 «Περί Πολιτικής Σχεδιάσεως Εκτά- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κτου Ανάγκης» (ΦΕΚ Α’ 236) και ιδίως τα άρθρα 2 παρ. 5, 
13, 18, 19,20 και 23 αυτού. 

3. Την απόφαση Υ369 της 20 Ιουνίου 2002 του Πρωθυ¬ 
πουργού με την οποία κηρύχθηκε γενική πολιτική κινητο¬ 
ποίηση των πληρωμάτων των πλοίων εμπορικού ναυτικού. 

4. Την απόφαση Υ 370 της 20 Ιουνίου 2002 του Πρωθυ¬ 
πουργού με την οποία εγκρίθηκε η γενική πολιτική επι¬ 
στράτευση των πληρωμάτων των πλοίων εμπορικού ναυ¬ 
τικού. 

5. Το γεγονός ότι από την συνεχιζόμενη απεργία των 
πληρωμάτων αυτών προκαλείται σοβαρή διαταραχή της 
κοινωνικής και οικονομικής ζωής του Κράτους και απει¬ 
λείται άμεσα λόγω της διακοπής της επικοινωνίας των νη¬ 
σιών με την ηπειρωτική Ελλάδα, η υγεία των κατοίκων αυ¬ 
τών από τη στέρηση τροφίμων, καυσίμων, φαρμάκων και 
άλλων ειδών πρώτης ανάγκης, αποφασίζουμε: 


1. Κηρύσσουμε γενική πολιτική επιστράτευση από 
ώρας 18:00 της 21ης Ιουνίου 2002 και μέχρι νεότερης 
απόφασής μας των πληρωμάτων των πλοίων εμπορικού 
ναυτικού. 

2. Αναθέτουμε την ευθύνη εκτέλεσης της παρούσας 
στις κατά τόπους λιμενικές αρχές του Κράτους τις οποίες 
εξουσιοδοτούμε για την έκδοση και υπογραφή όλων των 
σχετικών πράξεων κλήσεων και άλλων εγγράφων που 
απαιτούνται για την πολιτική επιστράτευση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Ιουνίου 2002 

Ο ΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




